ФК Крупа је фудбалски клуб из бањалучког насељеног мјеста и истоимене мјесне заједнице Крупа на Врбасу. У сезони 2015/2016. клуб је остварио пласман у Премијер лигу Босне и Херцеговине, освајањем шампионске титуле у Првој лиги Републике Српске, a годину дана касније у сезони 2016/2017. и најбољи резултат у историји пласманом на четврту позицију у прмијерлигашком друштву. Двије сезоне прије, након бараж двомеча са екипом Слоге из Добоја, по први пут у својој историји у сезони 2014/2015. такмичиo се у Првој лиги Републике Српске а на крају сезоне је завршио као вицешампион са 43 бода иза приједорског Рудара. У току Грађанског рата у БиХ клуб је привремено престао са радом, а обновљен је рад 1996. године.